Driekuns plaas Blues op wenpad | Netwerk24
Deur Sportredaksie 08 Februarie 2020 12:26
Kragmetings in die Superrugby-reeks tussen spanne soos die Blues en die Waratahs wek deesdae min belangstelling – behalwe dalk vir diegene wat met nostalgie terugdink aan die Blues se gloriejare.
Die Blues se Mark Telea het drie keer agter die Waratahs se doellyn gaan kuier. Foto: Getty Images
Dus is die span van Auckland se sege met 32-12 oor die Waratahs Saterdag in Newcastle, Australië, kwalik van belang.
Nie een van dié twee spanne is regtig ’n titelaanspraakmaker nie.
Maar die Blues is allermins vrot, hul skrum is stewig, en met spelers soos die vlugvoetige senter Joe Marchant en die vleuel Mark Telea agterlangs, is daar genoeg manne wat die spel van die ovaalbal verstaan.
Telea se driekuns aan drieë is ’n kersie op die koek vir sy goeie vertoning Saterdag.
Of dit genoeg is om weer soos in 1996, 1997 en 2003 glorie in die afsienbare toekoms vir die Blues te bring, is egter te betwyfel.
Blues 32 (8): Drieë: Blake Gibson, Joe Marchan, Mark Telea (3). Doelskoppe: Stephen Perofeta, Harry Plummer. Strafdoel: Perofeta.
Waratahs 12 (7): Drieë: Lalakai Foketi, Mark Nawaqanitawase. Doelskop: Will Harrison.
Meer oor: Blues | Superrugby | Waratahs | Rugby
Chiefs skrik laat wakker teen Blues